19.09.2018
Цәыббрамза 19 рзы Аҧсны Аҳәынҭқарра Ахада Рауль Ҳаџьымба Урыстәылатәи Афедерациа Ахада Владимир Путин дидышшылеит Шьамтәылатәи Ареспубликаҟны аҳаирплан акаҳара иахҟьаны урыстәылатәи аруаа рҭахара инамаданы.
Адышшыларатә цҳамҭаҟны, ҷыдала, иҳәоуп:
«Ҳаҭыр зқәу Владимир Владимир-иҧа, Аҧсны жәлар рыхьӡала, хаҭала сара гәалсра дула сшәыдышшылоит Шьамтәыла иҭахаз аҳаирплан акаҳара иахҟьаны урыстәылатәи аррамаҵурауаа рҭахара инамаданы.
Иҟалаз арыцҳараҿы ацәыӡ зауыз урыстәылатәи ажәлар, иҭахаз рыуацәа, рҭынхацәа ҳрыцгәырҩоит, рхьаа рыцеиҩаҳшоит».